Дядо Пънч
Коледна грешка

chitanka.info

Под елхата лъскави колети

пратил Дядо Коледа за нас.

Но и нещо жълтооко свети

и ръмжи там с ужасяващ глас.

С крясъци избягахме от хола

чак на уличния тротоар.

Кой ли във писмото си е молил

Дядо Коледа за този дар?

Станала е грешка, но за всичко

мене пак ще ме изкарат крив.

Писах му за „Ягуар“ — количка,

той ми пратил ягуар, но жив!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.